# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2020. gadaRīgā | Noteikumi Nr. (prot. Nr. .§) |

**"Grozījumi Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos""**

Izdoti saskaņā ar

likuma "Par radiācijas drošību un kodoldrošību"
9. panta 2.1 daļu

Izdarīt Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos" (Latvijas Vēstnesis, 2015, 187. nr.) šādus grozījumus:

1. 3. punktā:

svītrot vārdus "Radiācijas drošības centra";

aizstāt vārdus iekavās "(turpmāk – centrs)" ar vārdiem iekavās "(turpmāk – dienests)".

1. Aizstāt 8. punktā vārdu "centram" ar vārdu "dienestam".
2. Izteikt 9.1.1. apakšpunktu šādā redakcijā:

"9.1.1. mērīšanas vietā rezultāti pārsniedz 0,2 µSv/h; ".

1. Izteikt 10. punktu šādā redakcijā:

"10. Muitas amatpersona, saņemot ziņojumu par paaugstināta jonizējošā starojuma līmeņa konstatēšanu, aizpilda sadaļu par preci, bagāžu vai transportlīdzekli un ziņojumu nosūta dienestam un Valsts drošības dienestam. Robežšķērsošanas vietā, kurā muitas kontrole nav paredzēta, ziņojumu dienestam un Valsts drošības dienestam nosūta robežsargs."

1. Papildināt noteikumus ar 10.1 un 10.2 punktu šādā redakcijā:

"10.1 Gadījumā, ja muitas amatpersona konstatē, ka prece ir dabiskas izcelsmes radionuklīdus saturošs materiāls, muitas amatpersona atļauj kravas pārvietošanu. Robežšķērsošanas vietā, kurā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei, preces ar dabiskas izcelsmes radionuklīdus saturošu materiālu pārvietošanu atļauj robežsargs.

10.2 Šo noteikumu 10.1 punktā minētajā gadījumā ziņojumu par paaugstināta jonizējošā starojuma līmeņa konstatēšanu dienestam un Valsts drošības dienestam nesūta. Saraksts ar dabiskas izcelsmes materiāla preču grupām, ievērojot arī pieļaujamo jonizējošā starojuma līmeni, kurām nav nepieciešams dienesta atzinums par turpmāko rīcību (atļaut vai aizliegt pārvietot preci), ir norādīts šo noteikumu 3. pielikumā."

1. Izteikt 11.2.apakšpunktu šādā redakcijā:

“11.2. šo noteikumu 16.4. apakšpunktā minētajiem jonizējošā starojuma līmeņiem dzelzceļa ritošā sastāva kustību aptur robežšķērsošanas vietā vai tuvākajā vietā, kur iespējams atvienot dzelzceļa ritošā sastāva daļu, kurā konstatēts paaugstināts jonizējošā starojuma līmenis, un attiecībā uz kuru jāveic šo noteikumu 16.4. un 16.5. apakšpunktā noteiktie pasākumi.”

1. Izteikt 12. punkta ievaddaļu šādā redakcijā:

"12. Dienests izvērtē saņemto ziņojumu par paaugstināta jonizējošā starojuma līmeņa konstatēšanu precei, bagāžai vai transportlīdzeklim un sagatavo atzinumu, kuru attiecīgi nosūta muitas amatpersonai vai robežsargam (ja robežšķērsošanas vietā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei). Dienests atzinumā norāda:".

1. Svītrot 12.3. apakšpunktā vārdus "ja ir pieņemts lēmums par pārvietošanu".
2. Izteikt 13. un 14. punktu šādā redakcijā:

"13. Saņemot dienesta atzinumu par atļauju preces, bagāžas vai transportlīdzekļa pārvietošanai, muitas amatpersona vai robežsargs (ja robežšķērsošanas vietā muitas kontrole nav paredzēta) informē dienesta atzinumā norādītās institūcijas par attiecīgo gadījumu un turpina preces, bagāžas vai transportlīdzekļa robežpārbaudi vai muitas kontroli.

 14. Ja paaugstināts jonizējošā starojuma līmenis ir konstatēts kravai, kas saskaņā ar normatīvajiem aktiem ir pakļauta Pārtikas un veterinārā dienesta kontrolei, un saņemts dienesta atzinums par atļauju tuvoties kravai, Pārtikas un veterinārais dienests veic kravas oficiālo kontroli un rīkojas atbilstoši reglamentējošajiem normatīvajiem aktiem attiecīgajā jomā. Pārtikas un veterinārais dienests informē dienestu, ja pārbaudē konstatēta neatbilstoša krava."

1. Izteikt 15. punkta ievaddaļu un 15.1.1. apakšpunktu šādā redakcijā:

"15. Ja saņemts dienesta atzinums par aizliegumu pārvietot preci, bagāžu vai transportlīdzekli:

15.1.1. nodrošina attiecīgās preces, bagāžas vai transportlīdzekļa kustības apturēšanu. Ja dienesta atzinumu saņēmusi muitas amatpersona, tā par dienesta atzinumu informē robežsargu;".

1. Izteikt 15.2. apakšpunktu šādā redakcijā:

"15.2. infrastruktūras pārvaldītājs nodrošina precei, bagāžai vai transportlīdzeklim īslaicīgu glabāšanas vietu, līdz dienests sniedz atzinumu par turpmāko rīcību, ievērojot šo noteikumu 16. punktā noteiktos aizsardzības pasākumus."

1. Izteikt 16. punktu šādā redakcijā:

“16. Ja precei, bagāžai vai transportlīdzeklim konstatē paaugstinātu jonizējošā starojuma līmeni, ievēro šādus aizsardzības pasākumus:

16.1. pārvieto attiecīgo preci, bagāžu vai transportlīdzekli uz īslaicīgas glabāšanas vietu, ja mērīšanas vietā rezultāti pārsniedz 0,2 µSv/h un gamma starojuma dozas jauda viena metra attālumā no objekta nepārsniedz 1 µSv/h;

16.2. pārvieto attiecīgo preci, bagāžu vai transportlīdzekli uz īslaicīgas glabāšanas vietu un attiecīgo objektu norobežo ar lentēm vai norobežojošiem līdzekļiem (aptuveni trīs metru rādiusā ap objektu), ja jonizējošā starojuma gamma dozas jauda viena metra attālumā no objekta ir lielāka par 1 µSv/h, bet nepārsniedz 100 µSv/h;

16.3. pārvieto attiecīgo preci, bagāžu vai transportlīdzekli uz īslaicīgas glabāšanas vietu un attiecīgo objektu norobežo ar lentēm vai norobežojošiem līdzekļiem (aptuveni desmit metru rādiusā ap objektu), ja jonizējošā starojuma gamma dozas jauda viena metra attālumā no objekta ir lielāka par 100 µSv/h, bet nepārsniedz 1000 µSv/h, ar nosacījumu, ja, pārvietojot preci, bagāžu vai transportlīdzekli saņemtā doza iedzīvotājiem un darbiniekiem nepārsniedz normatīvajos aktos par aizsardzību pret jonizējošo starojumu noteiktos dozu limitus;

16.4. nepārvieto attiecīgo preci, bagāžu vai transportlīdzekli uz īslaicīgas glabāšanas vietu, evakuē personas un objekta atrašanās vietu norobežo ar lentēm vai norobežojošiem līdzekļiem, ja jonizējošā starojuma gamma dozas jauda jebkurā attālumā no objekta pārsniedz 1000 µSv/h. Evakuācijas zonu sākotnēji nosaka vismaz 30 m rādiusā ap objektu un, ja nepieciešams, šo zonu paplašina, lai ārpus evakuācijas zonas perimetra gamma starojuma dozas jauda nepārsniegtu 100 µSv/h;

16.5. institūcija, kura veikusi evakuāciju saskaņā ar 16.4. apakšpunktu, reģistrē evakuētās personas. Par radušos situāciju paziņo dienesta Radiācijas drošības centram, kas organizē evakuēto personu saņemto apstarojuma dozu izvērtējumu, lai noteiktu medicīniskās pārbaudes nepieciešamību. Ja persona atradusies metra attālumā no objekta ar gamma starojuma dozas jaudu lielāku par 1000 µSv/h, nekavējoties organizē medicīnisko pārbaudi.”

1. Svītrot 17.punktā vārdu un skaitļus “vai 16.5.”.
2. Izteikt 18. punktu šādā redakcijā:

"18. Ja saskaņā ar šo noteikumu 12.2. apakšpunktu sniegts atzinums par aizliegumu pārvietot preci, bagāžu vai transportlīdzekli, detalizētu preces, bagāžas vai transportlīdzekļa izpēti veic dienesta Radiācijas drošības centra pārstāvji sadarbībā ar muitas amatpersonām vai robežsargiem (ja robežšķērsošanas vietā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei). Ja ir aizdomas par nelikumīgām darbībām ar attiecīgo preci, bagāžu vai transportlīdzekli, dienesta Radiācijas drošības centrs izpētē pieaicina Valsts drošības dienesta pārstāvjus."

1. Aizstāt 19. punktā vārdu "centram" ar vārdu "dienestam".
2. Izteikt 21. punktu šādā redakcijā:

"21. Dienesta Radiācijas drošības centra pārstāvji kopīgi ar Valsts drošības dienesta pārstāvjiem nodrošina pierādījumu saglabāšanu kriminālistiskajai ekspertīzei."

1. Aizstāt 22.4. apakšpunktā vārdu "nosmērējumu" ar vārdu "nosmērētību".
2. Aizstāt 23. punktā vārdu "centrs" ar vārdu "dienests".
3. Izteikt 23.1. apakšpunktu šādā redakcijā:

"23.1. atzinumu par atļauju vai liegumu pārvietot preci, bagāžu vai transportlīdzekli; ".

1. Izteikt 24. punkta ievaddaļu un 24.1. apakšpunktu šādā redakcijā:

"24. Preces, bagāžas vai transportlīdzekļa detalizētajā izpētē konstatējot jonizējošā starojuma avotu, dienesta Radiācijas drošības centra pārstāvji:

24.1. organizē jonizējošā starojuma avota izņemšanu un tā pagaidu glabāšanu līdz turpmākai transportēšanai ".

1. Aizstāt 25. punktā vārdu "centra" ar vārdiem "dienesta Radiācijas drošības centra".
2. Izteikt 27. punktu šādā redakcijā:

"27. Ja Latvijā neviena laboratorija nespēj veikt nepieciešamās analīzes, dienesta Radiācijas drošības centrs organizē jonizējošā starojuma avota parauga pārvešanu uz specializētu laboratoriju ārvalstī. Līdz nepieciešamo analīžu veikšanai jonizējošā starojuma avotu glabāšanas vietā glabā valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs"."

1. Svītrot 28. punktu.
2. Izteikt 29., 29.1, 30., 31. un 32. punktu šādā redakcijā:

"29. Ja ar stacionāro radiometru konstatē personu ar paaugstinātu jonizējošā starojuma līmeni, robežsargs:

29.1. atkārtoti veic personas pārbaudi ar pārnēsājamo radiometru un papildus pārbauda arī personas bagāžu;

29.2. intervē personu, lai noskaidrotu iespējamo paaugstinātā jonizējošā starojuma līmeņa cēloni, kā arī personas ceļojuma maršrutu un mērķi.

29.1 Ja persona intervijas laikā uzrāda ārstniecības iestādes izsniegtu dokumentu ar medicīnisko ierakstu, kurā norādīts datums, kad tā izrakstīta no ārstniecības iestādes, un veiktā radioloģiskā manipulācija, vai arī personai ar pārnēsājamo radiometru konstatē radionuklīdu, kuru izmanto medicīniskā manipulācijā un persona informē, ka ir veikta radioloģiskā manipulācija, robežsargs atļauj personai turpināt ceļu.

30. Ja, veicot atkārtotu pārbaudi ar pārnēsājamo radiometru, nekonstatē radionuklīdu, kuru izmanto medicīniskā manipulācijā, vai ar pārnēsājamo radiometru nevar noteikt radionuklīdu, kā arī personai piederošajā bagāžā nav atrasts jonizējošā starojuma avots un persona intervijas laikā nevar uzrādīt ārstniecības iestādes izsniegtu dokumentu ar medicīnisko ierakstu par veiktu radioloģisku manipulāciju vai arī informē, ka nav veikta radioloģiskā manipulācija, robežsargs:

30.1. pēc konsultācijas ar dienestu sagatavo šo noteikumu 2. pielikumā minēto ziņojumu un nosūta to dienestam un Valsts drošības dienestam;

30.2. ja saņemts dienesta atzinums par atļauju šķērsot valsts robežu, atļauj personai turpināt ceļu;

30.3. ja saņemts dienesta atzinums par liegumu personai turpināt ceļu, organizē personas (ar bagāžu) uzturēšanos infrastruktūras pārvaldītāja iepriekš norādītā telpā, kurā persona var uzturēties līdz dienesta Radiācijas drošības centra pārstāvja ierašanās brīdim.

31. Ja personai saskaņā ar šo noteikumu 30.3. apakšpunktu ir liegts turpināt ceļu, dienesta Radiācijas drošības centra pārstāvji veic detalizētu personas un tās bagāžas izpēti un sagatavo atzinumu par turpmāku rīcību attiecībā uz personu.

32. Konstatējot virsmas radioaktīvo nosmērētību, dienesta Radiācijas drošības centra pārstāvji organizē personai (ja nepieciešams, arī citām personām) apģērba un ādas virsmas dezaktivāciju. Ja nepieciešami plašāka mēroga dezaktivācijas darbi, dienesta Radiācijas drošības centra amatpersonas ziņo par to Valsts ugunsdzēsības un glābšanas dienestam, Neatliekamās medicīniskās palīdzības dienestam un valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs"."

1. Aizstāt 33., 34. un 35. punktā vārdu "centrs" ar vārdiem "dienesta Radiācijas drošības centrs".
2. Aizstāt 37. punktā vārdu "centru" ar vārdiem "dienesta Radiācijas drošības centru".
3. Papildināt 38.2. apakšpunktu aiz vārda "veidiem" ar vārdiem "un to iedarbību".
4. Papildināt noteikumus ar 38.2.1 apakšpunktu šādā redakcijā:

"38.2.1 mācības par jonizējošā starojuma avotu un to konteineru vizuālu atpazīšanu;".

1. Izteikt 38.5. apakšpunktu šādā redakcijā:

"38.5. teorētiskas mācības un praktisko apmācību par pasākumiem, kurus veic gadījumā, ja konstatēts vai, ja rodas aizdomas, ka konstatēts neatļauts jonizējošā starojuma avots precē, bagāžā, pie personas vai transportlīdzeklī un par rīcību paaugstināta jonizējošā starojuma gadījumā;".

1. Aizstāt 39. punktā vārdu "centru" ar vārdiem "dienesta Radiācijas drošības centru".
2. Izteikt 40. punktu šādā redakcijā:

"40. Radiācijas drošības apmācību programmā muitas amatpersonām un ostas un lidlauka (lidostas) nodarbinātajiem, kuri iesaistīti radiometriskajā kontrolē, ietver:

40.1. informāciju par normatīvo aktu prasībām radiācijas drošībā;

40.2. informāciju par jonizējošā starojuma veidiem un to iedarbību;

40.3. informāciju par iespējamo veselības apdraudējumu un pasākumiem aizsardzībai pret jonizējošo starojumu;

40.4. mācības par jonizējošā starojuma avotu un to konteineru vizuālu atpazīšanu;

40.5. teorētiskas mācības un praktisko apmācību par pasākumiem, kurus veic gadījumā, ja konstatēts vai ja rodas aizdomas, ka konstatēts neatļauts jonizējošā starojuma avots precē, bagāžā, pie personas vai transportlīdzeklī, un par rīcību paaugstināta jonizējošā starojuma gadījumā."

1. Papildināt noteikumus ar 40.1 punktu šādā redakcijā:

"40.1 Radiācijas drošības apmācību programmā Pārtikas un veterinārā dienesta amatpersonām, kuras iesaistītas radiometriskajā kontrolē, ietver:

40.11. informāciju par normatīvo aktu prasībām radiācijas drošībā;

40.12. informāciju par jonizējošā starojuma veidiem un to iedarbību;

40.13. informāciju par iespējamo veselības apdraudējumu un pasākumiem aizsardzībai pret jonizējošo starojumu."

1. Svītrot 41. punktā vārdus "un zināšanu pārbaudi".
2. Papildināt noteikumus ar 46. punktu šādā redakcijā:

"46. Muitas iestāde, Valsts robežsardze, Valsts drošības dienests un dienests apstrādā šo noteikumu 2. pielikuma 2. punktā norādītos fiziskas personas datus (vārds, uzvārds, dzimums, dzimšanas datumu, adrese, kurā plānots uzturēties Latvijas Republikā), lai identificētu personu, kurai robežšķērsošanas vietā konstatēts paaugstināts jonizējošais starojums. Fiziskas personas datus uzglabā divus gadus un iznīcina saskaņā ar Arhīva likumā noteiktajām prasībām."

1. Aizstāt 1. pielikuma 7. punktā vārdus un iekavas "speciālā licence (atļauja)" ar vārdu "licence".
2. Svītrot 1. pielikuma 11. punktu.
3. Svītrot 2. pielikuma 2.7., 2.8. un 2.9. apakšpunktu.
4. Papildināt 2. pielikumu aiz 5. punkta ar piezīmi slīprakstā šādā redakcijā:

"Fiziskas personas datu (vārds, uzvārds, dzimums, dzimšanas datums, adrese, kurā plānots uzturēties Latvijas Republikā) apstrādi veic atbilstoši Ministru kabineta 2015. gada 22. septembra noteikumu Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos" 46. punktam."

1. Svītrot 2. pielikuma 6. punktu.
2. Papildināt noteikumus ar 3. pielikumu "Saraksts ar dabiskas izcelsmes radionuklīdu saturošu materiālu preču grupām un tām pieļaujamiem jonizējošā starojuma līmeņiem" šādā redakcijā:

"3. pielikums

Ministru kabineta

2020. gada 22 . septembra

noteikumiem Nr. 535

**Saraksts ar dabiskas izcelsmes radionuklīdu saturošu materiālu preču grupām un tām pieļaujamiem jonizējošā starojuma līmeņiem**

|  |  |  |
| --- | --- | --- |
| **Preču grupa** | **Pieļaujamais jonizējošā starojuma līmenis1** | **Prece** |
| Kāliju saturošie produkti | ≤ 1,00 µSv/h | Kālija dihromāts (K2Cr2O7) |
| Kālija hidroksīds (KOH) |
| Kālija hlorīds (KCl) |
| Kālija karbonāts (K2CO3) |
| Kālija nitrāts (KNO3) |
| Kālija sulfīts (K2SO3) |
| Kālija sulfāts (K2SO4) |
| Minerālmēsli |
| Keramikas izstrādājumi | ≤ 0,50 µSv/h | Fajansa izstrādājumi |
| Keramikas galda piederumi |
| Keramiskie diegi  |
| Keramikas lodītes  |
| Keramiskas šķiedra |
| Māla trauki |
| Porcelāna trauki |
| Santehnikas izstrādājumi |
| Ugunsizturīgie keramiskie izstrādājumi | ≤ 1,00 µSv/h | Bakora lauskas |
| Ugunsizturīgie bloki |
| Ugunsizturīgās keramikas flīzes |
| Ugunsizturīgās keramiskās lauskas |
| Ugunsizturīgie ķieģeļi |
| Ugunsizturīgais pildījums |
| Šamota pulveris |
| Būvmateriāli  | ≤ 0,50 µSv/h | Akmens, sazāģēts |
| Blīvju materiāls |
| Bruģis, bruģakmens |
| Ceļu segumi  |
| Cements |
| Dažāda veida būvmateriāli |
| Dzelzbetona gulšņi |
| Dzelzbetona konstrukcijas |
| Dzelzbetona pāļi |
| Flīzes |
| Gāzbetona bloki |
| Granīts, granīta izstrādājumi |
| Keramzīts |
| Ķieģeļi |
| Marmora milti |
| Māls |
| Minerālvate |
| Minerālšķiedru griestu flīzes |
| Perlīta smiltis |
| Ventilācijas bloki un ietvari |
| Cirkonijs | ≤ 0,50 µSv/h | Cirkonija koncentrāts |
| Cirkonija pulveris |
| Cirkonija silikāts |

1 Ja Valsts robežsardzes veiktais maksimālais jonizējošā starojuma līmeņa mērījums pārsniedz tabulā norādītos lielumus, tad ziņojumu muitas amatpersona vai robežsargs (ja robežšķērsošanas vietā muitas kontrole nav paredzēta) nosūta Valsts vides dienestam atzinuma sniegšanai."

1. Noteikumi stājas spēkā 2021. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce